ddrg/super_eurlex huggingface dataset:
20.

opfordrer Kommissionen til at sikre, at strategien efter 2020 vil fremme garanteret adgang til beskæftigelse og faglig samt erhvervsmæssig uddannelse, herunder overkommelige sundhedsydelser af god kvalitet, digitale tjenester og sportsaktiviteter for personer med handicap; opfordrer Kommissionen til at sikre, at strategien omfatter foranstaltninger til sikring af rimelige tilpasninger på arbejdspladsen; understreger, at strategien bør indeholde bestemmelser om, at personer med handicap skal aflønnes på samme niveau som ansatte uden handicap, ud over andre foranstaltninger, der har til formål at fjerne alle former for forskelsbehandling; opfordrer medlemsstaterne til yderligere at udvikle og/eller forbedre gennemførelsen af foranstaltninger, der fremmer handicappedes deltagelse på arbejdsmarkedet, og til at anerkende personer med handicap, der arbejder i beskyttede værksteder, som arbejdstagere i henhold til loven, og til at sikre, at de har ret til samme sociale beskyttelse som andre arbejdstagere; opfordrer Kommissionen til at tilskynde til udvikling af kvalitetsrammer for praktikophold og til at fremme og udvikle uddannelsesmuligheder gennem lærlingeuddannelser for personer med handicap; opfordrer til, at Kommissionen inkluderer gode praksisser i fremtidige rapporter for at gøre det muligt for arbejdsgivere effektivt at implementere lovgivningen om handicap; opfordrer Kommissionen til at anerkende, fremme og beskytte en europæisk retlig ramme for inklusive virksomheder for at skabe permanent beskæftigelse på arbejdsmarkedet for personer med handicap; understreger socialøkonomiske virksomheders og organisationers potentiale til at fremme integration af personer med handicap på arbejdsmarkedet; opfordrer Kommissionen til at yde målrettet støtte fra Den Europæiske Socialfond til den sociale økonomi;
35.

opfordrer Kommissionen til at forelægge et forslag om ændring af reglerne for den fælles landbrugspolitik med henblik på en mere retfærdig fordeling af EU-midlerne for at sikre, at midlerne under den fælles landbrugspolitik fordeles rimeligt til aktive landbrugere, der dyrker jorden, og ikke resulterer i jordhandeler, der gavner en udvalgt gruppe af politiske insidere eller tilskynder til misbrug under auktioner, der privatiserer statsejede arealer; anerkender Kommissionens forslag om en ny gennemførelsesmodel, herunder et loft kombineret med en nedtrapningsmekanisme; er imidlertid af den opfattelse, at et loft med indførelse af en modregning af arbejdskraftomkostningerne inden loftet nås, ikke er tilstrækkeligt til at sikre en mere retfærdig fordeling af de direkte betalinger; støtter idéen om en obligatorisk omfordelingsmekanisme;
100.

glæder sig over de ekstraordinære finansielle midler og den statsstøtte, der ydes for at hjælpe virksomheder og arbejdstagere med at modstå de økonomiske konsekvenser af pandemien; opfordrer Kommissionen til at fastsætte fælles minimumsstandarder med henblik på at præcisere kravet om, at virksomheder, der modtager finansiel støtte, skal efterleve ESG-kriterierne og udvise gennemsigtighed på skatteområdet for at undgå, at forskellige nationale kriterier giver anledning til yderligere forskelle, og at de skal påvise, hvordan den modtagne offentlige støtte anvendes til at tilpasse deres aktiviteter til EU's klima- og miljømål og Parisaftalen; minder om, at der kun bør ydes støtte til dækning af tab, som skyldes covid-19; understreger, at der kun bør ydes statsstøtte til virksomheder, der står over for de umiddelbare virkninger af covid-19, og ikke til virksomheder, der allerede var i finansielle vanskeligheder før krisen; opfordrer indtrængende til, at virksomheder, der er registreret i skattely, får forbud mod at få adgang til statsstøtte eller finansielle hjælpepakker, hvis de ikke forpligter sig til at ændre deres adfærd;
20.

opfordrer indtrængende NF/HR og medlemsstaternes delegationer til nøje at overvåge og regelmæssigt at aflægge rapport om forberedelserne til valget af det lovgivende råd, der for øjeblikket er berammet til september, til at være særlig opmærksomme på, om kandidater uden rimelig grund bliver forhindret i at stille op enten gennem proceduremæssige hindringer eller grundløse retssager, og til samtidig at undersøge, om alle har adgang til at deltage i forsamlinger i forbindelse med valgkampen, og om vælgerne kan stemme frit; opfordrer regeringen i HKSAR til at sikre et frit og retfærdigt valg til det lovgivende råd i september 2020; opfordrer indtrængende Kina til at afholde sig fra indblanding i valghandlingerne i HKSAR; gentager sin opfordring til en strukturel reform, der kan føre til indførelse af direkte valg til posten som regeringsleder og til det lovgivende råd, således som det er fastsat i forfatningen, og opfordrer til, at der indgås en aftale om et valgsystem, som er fuldt ud demokratisk, retfærdigt, åbent og gennemsigtigt, og som giver befolkningen i HKSAR ret til at vælge kandidater og til at stille op til valg i udvælgelsesprocessen til alle ledende embeder;
10.

mener, at en hurtig tilbagevenden til et fuldt funktionelt Schengenområde er af afgørende betydning og både afhænger af medlemsstaternes politiske vilje og af deres tilsagn om at koordinere foranstaltninger inden for rammerne af Schengenreglerne; opfordrer Kommissionen til at gå forrest med at koordinere indsatsen på europæisk plan med det formål at tackle den udfordring, som covid-19 udgør for de europæiske borgeres sundhed, samtidig med at Schengenområdet bevares som et område uden kontrol ved de indre grænser under fuld overholdelse af principperne om solidaritet og gensidig tillid; mener, at bestræbelserne på at finde europæiske løsninger vil munde ud i gensidige fordele; beklager dybt og afviser enhver ukoordineret, bilateral eller multilateral indsats fra de enkelte medlemsstaters side, som drøftes uden for Unionens rammer; kræver, at enhver aftale skal overholde princippet om ikkeforskelsbehandling;
O.

der henviser til, at patienterne føler sig dårligt stillede og ignoreret af de offentlige myndigheder og samfundet som helhed, og at de med rette anmoder om øget bevidsthed og supplerende finansiering til støtte for fremskridt i forskningen; der henviser til, at patienterne klager over at blive udsat for stigmatisering på grund af ringe viden om denne sygdom; der henviser til, at stigmatiseringen omkring rettighederne for personer med ME/CFS og de psykologiske lidelser, som er forbundet hermed, og som har en dramatisk indvirkning på enkeltpersoner, familier og samfundet og på alle aspekter af borgernes liv, alt for ofte er utilstrækkeligt anerkendt;
14.

anser det for nødvendigt at forbedre mængden og kvaliteten af data om alle fangster (mål- og bifangster), om fiskeressourcernes bevaringsstatus i Guinea-Bissaus fiskerizone og om betydningen af partnerskabsaftalen om bæredygtigt fiskeri for økosystemer generelt, idet der bør gøres en indsats for at udvikle Guinea-Bissaus egen kapacitet til at indsamle sådanne data; opfordrer Kommissionen til at bidrage til at sikre, at de organer, der har til opgave at føre tilsyn med gennemførelsen af partnerskabsaftalen om bæredygtigt fiskeri, navnlig Den Blandede Komité og Den Fælles Videnskabelige Komité samtidig med inddragelse af foreninger for ikkeindustrielle fiskere, kvindeorganisationer, der arbejder i fiskerisektoren, fagforeninger, repræsentanter for kystsamfund og civilsamfundsorganisationer i Guinea-Bissau;
17.

understreger, at de finansielle markeder er indbyrdes tæt forbundne; fremhæver betydningen af, at banktilsynsmyndighederne er forberedt på alle mulige resultater af brexit, dog med det for øje, at dette er et supplement til, at de private aktører selv er forberedt; glæder sig over alle væsentlige foranstaltninger og samarbejdet indtil videre; noterer sig britiske virksomheders praksis med at etablere filialer i EU for fortsat at kunne levere tjenesteydelser; fremhæver i denne forbindelse risikoen for regelarbitrage som følge af en uensartet anvendelse af reglerne i de enkelte medlemsstater; mener derfor, at der er behov for yderligere harmonisering for at undgå regelarbitrage og sikre, at der tages behørigt hensyn til risiciene; understreger betydningen af lige konkurrencevilkår i de finansielle regler mellem EU og Det Forenede Kongerige efter brexit samt behovet for at forhindre et reguleringsmæssigt kapløb mod bunden;
50.

opfordrer medlemsstaterne og Kommissionen til at gennemføre »Next Generation EU«-foranstaltninger fuldt ud så hurtigt som muligt ved at gøre de nødvendige nationale procedurer så enkle og ubureaukratiske som muligt for at sikre, at EU's økonomiske genopretning er effektiv til at håndtere den dybeste krise, som EU har håndteret i den seneste tid; understreger, at covid-19-krisen ikke bør anvendes som en undskyldning for at udsætte, svække eller afskaffe gennemførelsen af forskellige produkt- og industristandarder, herunder standarder, der har til formål at fremme bæredygtighed, men at den snarere bør betragtes som en mulighed for at forbedre det indre marked på en måde, der fremmer en bæredygtig produktion og et bæredygtigt forbrug;
12.

mener, at der er behov for en mere koordineret regional og international indsats for at imødegå den overhængende sikkerhedsmæssige og humanitære krise i Cabo Delgado, herunder at der er behov for at imødegå grænseoverskridende trusler såsom terroroprør, fødevaresikkerhed, internt fordrevne og smugling; opfordrer derfor Tjenesten for EU's Optræden Udadtil (EU-Udenrigstjenesten) til at yde yderligere støtte til SADC og Den Afrikanske Union for at nå frem til en varig og fredelig løsning;
11.

foreslår, at målene for det europæiske år for grønnere byer 2022 skal være at: a. skabe øget bevidsthed om fordelene ved grønne områder i et bebygget miljø; indføre initiativer til at øge skabelsen af grønne områder, herunder i nærheden af beboelsesområder b. øge mængden og kvaliteten af forskning og udviklingen af nye innovationer inden for forskellige ekspertiseområder og dermed skabe en grønnere merværdi og øge livskvaliteten i byer; stille målrettet støtte til rådighed til bæredygtig digitalisering i EU og dermed til nystartede virksomheder og digitale innovationer; styrke opskalering af grønne infrastrukturprojekter c. tilskynde lokale myndigheder og borgere til at gøre noget og forbedre deres egne bydele og deres eget miljø ved at bringe dem sammen som et fællesskab med henblik på at øge deres modstandsdygtighed og skabe en ny fremtid for deres byer; øge inddragelsen af borgerne i andre tiltag og beslutningsprocesser vedrørende byens miljø og livet i byen generelt d. skabe en kultur med påskønnelse af grønne områder og blå-grøn infrastruktur; tilskynde til byudvikling, der respekterer behovet for grønne områder som et vigtigt aspekt af livskvaliteten i byerne e. fremme brugen af klimavenlige materialer og tjenesteydelser gennem offentlige indkøb f. øge antallet af grønne infrastrukturprojekter; fortsætte og tilføje ressourcer til EU's strategi for grøn infrastruktur g. forbinde eksisterende initiativer og udveksle bedste praksis på tværs af medlemsstaterne, således som det er bestemt i adskillige initiativer og strategier, bl.a. for byplanlægning, bæredygtig byudvikling og bæredygtig infrastruktur, naturbaserede løsninger, grøn arkitektur, renere energi, mobilitet for fodgængere og cyklister, effektiv vandressourceforvaltning og bæredygtig og cirkulær affaldshåndtering på grundlag af affaldshierarkiet, der har til formål at nå målet om nul affald eller at reducere mængden af affald til et minimum gennem en maksimal stigning i omfanget af genanvendelse h. udarbejde en køreplan for, hvordan byerne i EU kan gøres grønnere og eksisterende grønne områder kan vedligeholdes frem til 2030, og formidle princippet om økologisk byplanlægning som et middel til at fremme harmoniske forbindelser mellem land- og bymiljøer og anerkende deres indbyrdes afhængighed og behovet for et tovejsforhold i. iværksætte uddannelsesaktiviteter rettet mod forskellige modtagere med et indhold, der er skræddersyet til målgruppen, navnlig børn j. tilskynde til initiativer med det formål at reducere bytrafik og fremme og investere i offentlig transport k. udfase brugen af pesticider og herbicider i byområder for at beskytte beboerne og biodiversiteten l. sikre den bredest mulige deltagelse fra miljøengagerede NGO'er i miljøbeskyttelse og uddannelsesaktiviteter m. i betydelig grad øge udnyttelsen af byens tage og facader til beplantning med henblik på at forbedre klimaet i byerne, luftkvaliteten og isoleringen n. støtte byhaver og bevarelse og udbygning af kolonihaver samt skolehaver i alle byer, da disse udgør en vigtig søjle i miljøuddannelse for børn;
51.

understreger, at effektiv kontrol af den endelige anvendelse fører til en mere ansvarlig eksportpolitik og navnlig kan mindske risikoen for omledning af varer; glæder sig i denne henseende over det EU-finansierede iTrace-projekt og støtter dets videreførelse og anbefaler, at der benyttes et lignende værktøj til at spore lovlig våbeneksport fra EU-medlemsstater til tredjelande; opfordrer Rådet, medlemsstaterne og EU-Udenrigstjenesten til at udarbejde et omfattende uddannelses- og kapacitetsopbygningsprogram for nationale embedsmænd og EU-embedsmænd om kontrol af våbeneksport med et stærkt fokus på at opbygge en fælles forståelse af de otte kriterier, fælles risikovurderinger, etablering af beskyttelsesforanstaltninger og kontrol før og efter udstedelsen af eksporttilladelser; opfordrer medlemsstaternes regeringer til at tage skridt til at sikre en bedre overholdelse af deres bestemmelser om den endelige anvendelse, herunder indførelse af kontrol efter afsendelsen; understreger, at det er nødvendigt at tilvejebringe tilstrækkelige EU-midler til at sikre, at de nødvendige personaleressourcer er til rådighed på nationalt plan og på EU-plan samt på delegationer og ambassader i importlandene med henblik på at gennemføre anvendelige risikovurderinger, kontroller af den endelige anvendelse og kontroller efter afsendelsen; opfordrer EU-Udenrigstjenesten og COARM til som led i årsberetningen at lave indberetninger i iTrace om enhver påvist omledning af varer med oprindelse i EU;
I.

der henviser til, at Zara Alvarez, som er en juridisk medarbejder i menneskerettighedsgruppen Karapatan, blev skudt og døde den 17. august 2020; der henviser til, at Zara Alvarez havde modtaget gentagne trusler, blev chikaneret på grund af sin indsats for menneskerettighederne, og at hun var det 13. medlem af sin organisation, som er blevet dræbt siden midten af 2016; der henviser til, at Randall Echeanis, kaldet Randy, en fredsforkæmper, ejendomsretsaktivist og medlem af Karapatan, blev tortureret og dræbt den 10. august 2020; der henviser til, at både Randall Echeanis og Zara Alvarez gentagne gange var blevet beskyldt for at være terrorister eller kommunister, og at deres navne stod på listen over mindst 600 personer, som det filippinske justitsministerium anmodede om at erklære for »terrorister« i 2018;
J.

der henviser til, at flere menneskerettighedsforkæmpere og medlemmer af borgerbevægelsen »kampen for forandring« (La lutte pour le changement, LUCHA) den 22. juli 2020 vilkårligt blev arresteret i Kalehe (det sydlige Kivu) for at fordømme tyveriet af den gadebelysning, som var blevet installeret for at forbedre sikkerheden; der henviser til, at menneskerettighedsforkæmperen og LUCHA-medlemmet Lucien Byamungu Munganga blev vilkårligt arresteret i Kalehe, mens han fredeligt protesterede til fordel for deres løsladelse og i øjeblikket tilbageholdes i centralfængslet i Kalehe; der henviser til, at der er givet udtryk for bekymring over menneskerettighedsforkæmperen Josué Aruna — formand for Société Civile Environnementale et Agro-Rurale du Congo i provinsen Bukavu;
13.

glæder sig over forslaget fra NF/HR med støtte fra Kommissionen om oprettelse under Unionens FUSP af en EPF til finansiering af militært og forsvarsrelateret samarbejde med tredjelande og internationale organisationer, herunder materiel på EU's fælles liste over militært udstyr, som vil udfylde et stort hul i EU's støtte og sammen med NDICI give EU mulighed for at reagere hurtigere og mere effektivt på sikkerhedsmæssige udfordringer, og opfordrer til, at de vedtages hurtigt; minder om, at EPF har til formål at inkorporere APF og etablere en kapacitetsopbygningskomponent, som vil gøre det muligt at stille militært materiel, herunder våben og ammunition, til rådighed for partnerlande i fuld respekt for den fælles holdning, menneskerettighederne og den humanitære folkeret og med effektive bestemmelser om gennemsigtighed som specificeret i sin henstilling af 28. marts 2019 om oprettelse af den europæiske fredsfacilitet for at sikre, at der ikke gives militært materiel til modtagere, som begår overgreb og grusomheder mod og på anden måde skader civilbefolkningen; bemærker, at medlemsstaterne siden juni 2018 har arbejdet på en rådsafgørelse om oprettelse af EPF, som skal oprettes senest i januar 2021; opfordrer i denne henseende og i lyset af den aktuelle situation i Afrika Rådet til snarest muligt at godkende dette forslag om vedtagelse af den nødvendige afgørelse om oprettelse af dette nye instrument til støtte for de militære kapabiliteter i afrikanske væbnede styrker, og a) til, at EPF-budgettet er stort nok til på effektiv vis at imødegå de aktuelle udfordringer i forbindelse med uddannelse, operationer, missioner, projekter og militært materiel, herunder våben, ammunition og transport b) til at sikre, at EPF løser de nuværende begrænsninger under APF og i Unionens budget med hensyn til indkøb af våben og ammunition c) opfordrer til, at der bevilges midler fra EU-budgettet til de administrative udgifter, der hidrører fra Rådets afgørelse, herunder til personale d) opfordrer Rådet til at kræve betaling af medlemsstaterne for de operative udgifter, der følger af gennemførelsen, herunder til materiel og uddannelse e) tager til efterretning, at de medlemsstater, der ikke deltager i finansieringen af en bestemt foranstaltning eller en del af den, kan undlade at stemme i Rådet f) opfordrer til, at der i Tjenesten for EU's Optræden Udadtil (EU-Udenrigstjenesten) oprettes en særlig ny afdeling med ansvar for at forvalte dette nye instrument og føre tilsyn med leveringen og anvendelsen af materiel og uddannelse, herunder passende sikkerhedsforanstaltninger og risikobegrænsende foranstaltninger g) mener, at leveringen og anvendelsen af sådant materiel og uddannelse bør overvåges af eksperter udstationeret af medlemsstaterne i denne afdeling for at informere NF/HR samt være underlagt kontrol fra Parlamentets side og revideres af Den Europæiske Revisionsret;
20.

opfordrer EU til yderligere at styrke de mellemfolkelige kontakter ved at støtte hviderussiske uafhængige NGO'er, civilsamfundsorganisationer, menneskerettighedsforkæmpere, repræsentanter for medierne og uafhængige journalister ved at skabe yderligere muligheder for unge hviderussere for at studere i EU og ved fortsat at støtte European Humanities University; anmoder Kommissionen om hurtigst muligt at oprette et stipendieprogram for studerende, der er blevet bortvist fra hviderussiske universiteter på grund af deres prodemokratiske synspunkter,
15.

er af den opfattelse, at den nuværende pandemi og dens indvirkning på vores økonomier ikke bør anvendes som argument for yderligere at sænke de nationale eller europæiske offentlige udgifter til kultur; understreger den afgørende rolle, som programmet Et Kreativt Europa og delprogrammerne Media og Kultur og det tværfaglige delprogram spiller med hensyn til at sikre en rimelig grad af stabilitet i sektoren gennem adgang til EU-finansiering, der giver projekter mulighed for at udvikle langvarige partnerskaber; opfordrer Kommissionen til at integrere den kulturelle og kreative industri i hele den flerårige finansielle ramme; minder i denne forbindelse om, at Parlamentet har anmodet om en nødvendig fordobling af det budget, der er afsat til programmet Et Kreativt Europa for den næste FFR, og bekræfter på ny sin holdning med hensyn til at støtte de kulturelle og kreative sektorer og industrier og arbejdstagerne inden for disse; mener, at det er yderst vigtigt, at programmerne færdiggøres og godkendes så hurtigt som muligt for at sikre en gnidningsløs overgang fra det foregående program; understreger, at Kommissionen, hvis starten af den nye finansieringsperiode bliver forsinket, skal sikre, at der bygges bro mellem det nuværende program Et Kreativt Europa og det nye program;
15.

gentager, at det er yderst presserende, at der iværksættes en grundig og strategisk revurdering af EU's forbindelser med Rusland, som bør omfatte følgende principper: a. at opfordre NF/HR til at gennemgå EU's politik over for Rusland og de fem EU-principper for forbindelserne med Rusland og udvikle en ny omfattende strategi, som vil være betinget af de russiske lederes og myndigheders videre udvikling med hensyn til demokrati, retsstatsprincippet og respekt for menneskerettighederne b. at opfordre medlemsstaterne til fortsat at isolere Rusland i internationale fora (såsom G7 og andre fora) og til at foretage en kritisk gennemgang af EU's samarbejde med Rusland gennem forskellige udenrigspolitiske platforme c. at opfordre Rådet til at prioritere godkendelsen af EU's Magnitskij-lignende sanktionsmekanisme for menneskerettigheder og dens gennemførelse i den nærmeste fremtid, som vil omfatte en liste over enkeltpersoner, og som også kan omfatte sektorbestemte sanktioner rettet mod det russiske regime d. i lyset af Navalnyj-sagen at gentage sin tidligere holdning om at standse Nord Stream 2-projektet e. at opfordre Rådet til at vedtage en EU-strategi til støtte for russiske systemkritikere, ikkestatslige organisationer og civilsamfundsorganisationer og uafhængige medier/journalister ved til fulde at anvende mekanismer til beskyttelse af menneskerettighedsforkæmpere, skabe yderligere muligheder for unge russere for at studere i EU og bistå ved etableringen af et russisk universitet i eksil i en af medlemsstaterne f. at opfordre Rådet til straks at påbegynde forberedelserne til og vedtage en EU-strategi for fremtidige forbindelser med et demokratisk Rusland, herunder en bred vifte af incitamenter og betingelser til at styrke de nationale tendenser hen imod frihed og demokrati;
J.

der henviser til, at Tyrkiet den 20. april 2020 sendte boringsskibet Yavuz, ledsaget af et tyrkisk flådefartøj, ind i Cyperns eksklusive økonomiske zone; der henviser til, at Tyrkiet den 30. juli 2020 sendte det seismiske undersøgelsesskib Barbaros, ledsaget af et tyrkisk flådefartøj, ind i Cyperns eksklusive økonomiske zone; der henviser til, at Tyrkiet den 10. august 2020 sendte undersøgelsesfartøjet Oruç Reis, ledsaget af 17 flådefartøjer ind i græsk farvand for at kortlægge havområder med henblik på mulige olie- og gasboringer i et område, hvor også Tyrkiet hævder at have jurisdiktion; der henviser til, at Grækenland reagerede ved at sende sine egne krigsskibe ud for at opspore de tyrkiske fartøjer, hvoraf den ene kolliderede med et græsk skib; der henviser til, at Tyrkiet den 31. august 2020 på ny forlængede Oruç Reis' undersøgelsesaktiviteter i det østlige Middelhavsområde indtil den 12. september 2020; der henviser til, at Tyrkiets flådeindberetning (NAVTEX) vedrører et område, der ligger inden for Grækenlands kontinentalsokkel; der henviser til, at disse tyrkiske aktiviteter har medført en betydelig forværring af forbindelserne mellem Grækenland og Tyrkiet;
29.

anmoder indtrængende om, at der inden for idrætssektionen bliver gjort en indsats for at fremme samarbejdsprojekter med idrætsforbund inden for miljø- og naturbeskyttelse, en sund og bæredygtig livsstil, innovation for at fremme en miljømæssigt mere forsvarlig praksis inden for idræt og afholdelse af bæredygtige sportsbegivenheder; påpeger behovet for at gøre sportsbegivenheder mere miljøvenlige og mener, at Erasmus+ kan bidrage til at udvikle og fremme bedste praksis i denne henseende; mener, at frivillige fra Det Europæiske Solidaritetskorps kan støtte tilrettelæggelsen af bæredygtige idrætsarrangementer på græsrodsniveau;